**OBRAZAC ZA SAVJETOVANJE PROJEKTNIH PRIJEDLOGA**

**Erasmus+ KA2 Strateška partnerstva – Visoko obrazovanje**

**(Natječaj 2017. godine)**

Ovaj obrazac namijenjen je prijaviteljima projekata Erasmus+ KA2: **Strateška partnerstva – područje visokog obrazovanja** koji žele savjetovanje prije podnošenja projektnog prijedloga. Strukturiran je tako da se iz odgovora dobije okvirna slika projektne ideje kako biste od djelatnika Agencije za mobilnost i programe EU dobili povratnu informaciju i savjet.

Molimo da popunjeni obrazac pošaljete na [erasmus@mobilnost.hr](mailto:erasmus@mobilnost.hr). Elektroničkom poštom potvrdit ćemo zaprimanje Vašeg obrasca.

Obrazac je namijenjen savjetovanju radi poboljšanja kvalitete projektnog prijedloga. Savjetovanje je moguće e-poštom, telefonski ili na sastanku u Agenciji za mobilnost i programe EU, stoga Vas molimo da u polju predviđenom za napomene navedete na koji način želite povratnu informaciju.

**Rok do kojeg možete zatražiti savjetovanje** o projektnom prijedlogu Erasmus+ KA2 strateška partnerstva u području visokog obrazovanja: **8. ožujka 2017.**

**Rok za povratnu informaciju**: **5 radnih dana** od zaprimanja ovog obrasca.

**VAŽNA NAPOMENA:**

Ovaj obrazac **nije zamjena za prijavu.**

Agencija ni na koji način ne snosi odgovornost za uspjeh/neuspjeh prijave. Prednost pred informacijama dobivenima od djelatnika Agencije ima **Vodič kroz program Erasmus+ za 2017.** (trenutačno verzija 1 od 20. listopada 2016., [**http://ec.europa.eu/programmes/erasmus-plus/sites/erasmusplus/files/files/resources/erasmus-plus-programme-guide\_en.pdf**](http://ec.europa.eu/programmes/erasmus-plus/sites/erasmusplus/files/files/resources/erasmus-plus-programme-guide_en.pdf)).

Za strateška partnerstva u području visokog obrazovanja posebno važni dijelovi jesu: 120. – 138. str.; *Annex I*: 288 - 299. str. te dio C – informacije za prijavitelje: 245. – 261. str.

Kako bismo osigurali **jednak pristup svima** koji traže savjetovanje, **prijavu možemo savjetovati samo jedanput.**

**UVODNE NAPOMENE I VAŽNE UPUTE**

AMPEU za svaki natječajni rok organizira niz aktivnosti usmjerenih kvalitetnoj pripremi potencijalnih prijavitelja, a na kojima se iznose ključne informacije nužne prijaviteljima kako bi procijenili svoj interes, kapacitete i mogućnosti za priređivanje projektne prijave. U tom Vas smislu upućujemo da prije razrade projektne ideje obvezno proučite sljedeće izvore:

1. [**prezentacije s godišnje Erasmus+ konferencije za područje visokog obrazovanja**](http://www.mobilnost.hr/hr/sadrzaj/sudjelovanje/obrazovanje-i-osposobljavanje/erasmus-visoko-obrazovanje/potpora-pri-prijavi-2017-/) koje, između ostalog, sadržavaju informacije o ključnim aktivnostima programa Erasmus+ i njihovim osobitostima te ostale relevantne podatke. Valja napomenuti da je u natječajnoj 2017. godini za strateška partnerstva u području visokog obrazovanja **na raspolaganju ukupno 569.062,00 eura** (u prethodne je tri natječajne godine uz raspoloživi iznos od 450.000,00 eura, a nakon provjere kvalitete, financiranje odobreno za 2 projekta godišnje).
2. popise financiranih projekata po svim sektorima iz dosadašnjih Erasmus+ natječaja možete naći na sljedećim poveznicama:

- za 2014.:  <http://www.mobilnost.hr/hr/natjecaji/projekti-financirani-u-okviru-poziva-na-dostavu-projektnih-prijedloga-za-program-erasmus-za-2014-g-/>

- za 2015.: <http://www.mobilnost.hr/hr/natjecaji/projekti-financirani-u-okviru-poziva-na-dostavu-projektnih-prijedloga-za-program-erasmus-za-2015-godinu/>

- za 2016.: <http://www.mobilnost.hr/cms_files/2016/07/1469193730_era--rezultati-natjecaja-22-7-2016.pdf>

Dodatno, uza službenu programsku dokumentaciju potencijalnim prijaviteljima od pomoći može biti koncizan Vodič za prijavitelje strateških partnerstava u području visokog obrazovanja– ***Do’s and Don’ts for Applicant***s: <http://arhiva.mobilnost.hr/prilozi/05_1426670041_Vodic_Do's&don'ts_SP_HE_2015.pdf>.

Budući da AMPEU tijekom cijele godine organizira niz događanja koja Vam mogu pomoći u razvoju vaših projektnih ideja i umrežavanju (npr. radionice na informativnim danima, događanja usmjerena umrežavanju, natječaji za kontaktne seminare u inozemstvu itd.), upućujemo Vas da se prijavite na [našu mailing listu](http://www.mobilnost.hr/hr/sadrzaj/e-obavijesti/).

---------------------------------------------------------------------------------------------------------------

**PODACI O PRIJAVITELJU**

Molimo upišite u polja tražene podatke.

|  |  |
| --- | --- |
| **Naziv organizacije:** |  |
| **Adresa organizacije:** |  |
| **Ime i prezime osobe za kontakt/koordinatora:** |  |
| **Telefon/mobitel:** |  |
| **E-pošta:** |  |

**Relevantnost**

Ukratko opišite Vašu organizaciju (područje djelovanja, stručna znanja) te navedite koje su aktivnosti, stručna znanja i iskustvo relevantni za provedbu i ostvarenje projekta.

(Polje za tekst ograničeno je na 1000 slovnih mjesta.)

---------------------------------------------------------------------------------------------------------------

**PODACI O PROJEKTU**

|  |  |
| --- | --- |
| **Naslov projekta:** |  |
| **Trajanje projekta:** |  |

**PRIORITETI – HORIZONTALNI I/ILI SPECIFIČNI PODRUČJE VISOKOG OBRAZOVANJA**

Molimo navedite koje prioritete, horizontalne ili specifične, u skladu s Vodičem kroz program Erasmus+ uključuje Vaš projekt (prikazani su na stranicama 120. – 123.) te ih obrazložite prema ciljevima i rezultatima Vašeg projekta.

(Polje za tekst ograničeno je na 1500 slovnih mjesta.)

---------------------------------------------------------------------------------------------------------------

**PODACI O PARTNERIMA**

**a) FORMALNI PARTNERI U PROJEKTU**

Ovisno o broju partnera u projektu, molimo unesite nazive partnerskih organizacija, države u kojima su organizacije registrirane te područje djelovanja i stručna znanja relevantna za projekt. Ukratko opišite njihovu ulogu u provedbi i postizanju rezultata projekta. Ako neka od partnerskih organizacija nije iz zemalja Programa EU, ovdje navedite i konkretnu dodatnu vrijednost kojom će taj partner pridonijeti rezultatu projekta.

(Polje za tekst ograničeno je na 600 slovnih mjesta.)

|  |  |  |
| --- | --- | --- |
| **Naziv** | **Država** | **Područje djelovanja i uloga u projektu** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**b) DODANI PARTNERI (*Associated Partners*)**

U slučaju da Vaš projektni prijedlog uključuje i dodane partnere, odnosno one koji nisu formalno uključeni u konzorcij i proračun projekta, ovdje možete opisati na koji ih način planirate uključiti u projekt, kako će oni pridonijeti provedbi projektnih aktivnosti ili kako će pomoći u diseminaciji i održivosti projekta.

(Polje za tekst ograničeno je na 600 slovnih mjesta.)

**OPIS PROJEKTA**

Zašto prijavljujete projekt te koji je njegov cilj? Na koje će obrazovne potrebe odgovoriti? Kojoj su ciljanoj skupini namijenjeni rezultati projekta? Jesu li rezultati usmjereni na inovativnost? Ako nadopunjuju već postignuto, što je dodana vrijednost?

(Polje za tekst ograničeno je na 2000 slovnih mjesta.)

**UPRAVLJANJE PROJEKTOM I RIZICI**

Na koji ćete način upravljati projektom – sami i/ili s partnerima? Koje ste rizike (osobito financijske) te mjere za izbjegavanje/ ublažavanje rizičnih ili konfliktnih situacija predvidjeli?

(Polje za tekst ograničeno je na 1000 slovnih mjesta.)

**TRANSNACIONALNI PROJEKTNI SASTANCI**

Transnacionalni projektni sastanci namijenjeni su za koordinaciju i upravljanje projektom. Ako ste ih predvidjeli, navedite koliko osoba planirate poslati u koju partnersku ustanovu i s kojom namjerom? Na koji će se način odvijati suradnja i komunikacija s partnerima?

(Polje za tekst ograničeno je na 1500 slovnih mjesta.)

**INTELEKTUALNI REZULTATI**

Navedite intelektualne rezultate koje predviđate projektnim prijedlogom. Koliko će partnera sudjelovati u radu na stvaranju intelektualnih rezultata, s kojim profilom osoblja? Prema profilu osoblja (četiri kategorije, str. 132. programskog Vodiča), koliko ste dana ukupno predvidjeli za rad osoblja svih partnera na stvaranju intelektualnih rezultata projekta?

(Polje za tekst ograničeno je na 1500 slovnih mjesta.)

**AKTIVNOSTI UČENJA, PODUČAVANJA I OSPOSOBLJAVANJA (*TRANSNATIONAL LEARNING, TEACHING AND TRAINING ACTIVITIES*)**

Jeste li predvidjeli aktivnosti učenja, podučavanja i osposobljavanja? Ako jeste, navedite na koji će način one pridonijeti ciljevima i rezultatima projekta. Tko će biti uključen – osoblje i/ili studenti? Jesu li posrijedi kratkotrajne i/ili dugotrajne aktivnosti? Valja imati na umu da se aktivnosti učenja, podučavanja i osposobljavanja mogu uključiti u projekt samo ako donose dodanu vrijednost pri postizanju zacrtanih ciljeva te da su u području visokog obrazovanja moguće: kombinirana mobilnost (*Blended mobility of learners*), intenzivni studijski programi (*Intensive Study Programmes*), kratkoročno zajedničko usavršavanje za osoblje (*Short-term joint staff training events*) te dugoročne aktivnosti podučavanja i osposobljavanja (*Long-term teaching or training assignments*). Ove su aktivnosti pojašnjene u programskom Vodiču, 291 – 295. str.

(Polje za tekst ograničeno je na 1000 slovnih mjesta.)

**DISEMINACIJSKA DOGAĐANJA (*MULTIPLIER EVENTS*)**

Koga ćete i kako upoznati s rezultatima projekta kako bi se njima i drugi koristili? Kako ćete doprijeti do ciljane skupine kojoj su rezultati namijenjeni? Opišite diseminacijski plan.

(Polje za tekst ograničeno je na 2000 slovnih mjesta.)

**ODRŽIVOST PROJEKTA**

Hoće li projektni rezultati imati učinak i nakon formalnog završetka Vašeg projekta? Koje aktivnosti planirate da bi se rezultati Vašeg projekta primjenjivali nakon njegova završetka te dalje razvijali i unaprjeđivali?

(Polje za tekst ograničeno je na 2000 slovnih mjesta.)

**DODATNE INFORMACIJE**

Ako imate dodatna pitanja ili informacije koje želite dodati vezano za Vašu projektnu ideju, možete ih navesti ovdje.

(Polje za tekst ograničeno je na 2000 slovnih mjesta.)

**NAPOMENA**

Molimo navedite želite li savjetovanje s djelatnikom Agencije na sastanku u dogovorenom terminu ili povratnu informaciju putem telefona ili e-pošte. U slučaju sastanka u Agenciji, navedite okvirno Vama odgovarajući termin (dan/e i vrijeme).

(Polje za tekst ograničeno je na 1000 slovnih mjesta.)

**Za više informacija o našim aktivnostima, uslugama, događanjima i publikacijama posjetite** [**http://www.mobilnost.hr/**](http://www.mobilnost.hr/)

**Ispunjeni obrazac za savjetovanje pošaljite na:** [**erasmus@mobilnost.hr**](mailto:erasmus@mobilnost.hr)